section_heading: Povijest
paragraph_text: Gambela je utemeljena zbog svog položaja na rijeci Baro, koja je jedina plovna rijeka Etiopije, kako se njom moglo doći sve do Nila pa tako na kraju i do Egipta, a u nedostatku bilo kojeg drugog prometnog puta, utemeljena je luka Gambela 15. svibnja 1902. Nju su uz odobrenje etiopskog cara Menelika II. izgradili Britanci 1907. kao svoje vlasništvo, radi izvoza kave s Etiopske visoravni. Do sredine 1930-ih brodovi s Nila su dva puta mjesečno plovili za Gambelu (ali samo tijekom kišne sezone od lipnja do listopada), za plovidbu do Kartuma trebalo im je po 7 dana nizvodno i oko 11 dana uzvodno. Potom je Gambela povezana s Kartumom i željezničkom prugom dugom 1.366 km.<ref>Richard Pankhurst, An Economic History of Ethiopia (Addis Ababa: Haile Selassie University Press, 1968), str. 304 Potom su grčki poduzetnici T. Zervos i A. Danalis dobili koncesiju 1927. za izgradnju ceste duge 180 km kojom je Gambela povezana s gradovima Metu i Gore.<ref>Pankhurst, Economic History, str. 290